Berlingske Tidende, 1775-02-01
Farver=Glas og andre Vahre, som J ikke tillode os at kiøbe af andre Nationer, bleve taxerede, ja endskiøndt der er ingen til det Brittiske Rige henhørende Egn, hvor Viin voxer, saa nægtede Jos dog at forskrive samme fra fremmede Nationer uden derfor at betale en Afgift, som af Eders Parlement blev lagt paa al den Viin, som vi indførte fra Storbrittannien. Disse Afgifter og mange andre, bleve os paa den uretfærdigste og constitutionsstridigste Maade paalagte i den Hensigt at hæve en stedseværende Jndkomme, og for at betage al Aarsag til Klagemaal, blev anordnet, at denne i America selv skulle anvendes til sammes Beskyttelse og Forsvar. Jmidlertid kan dog disse Udpresninger ikke forsvares ved en foregiven Nødvendighed at beskytte og forsvare os. Man adspreder hvad som deraf indkommer paa en daarlig Maade, da man forøder det paa Hof Favoriter, paa Ministerii fordømte Siæle som overalt bleve erkiendte for, at være Fiender af America, og som formedelst falske Beretninger giøre sig al Umage for, at sværte Colonierne, og der at udstrøe Uroligheds og Tvedragts Sæd. Vi have altid været, og skal bestandig være reede og villige til at bevilge de til dette Lands Forsvar og Understøttelse for nødne Subsidier, og saa ofte Statens Trang skulle udfordre det, skal vi, med Beredvillighed, som vi hidindtil have gjort, efter vor Formue levere vor Andeel dertil, saavel af Folk som Penge, men for at indføre denne uretfærdige og constitutionsstridige Maade at taxere paa, ere alle de Skranker, som vore Forfædres Viisdom i Storbrittannien omhyggelig have sat imod den vilkaarlige Magt, med aabenbare Vold blevne kastede omkuld i America, og den uskatteerlig Ret allene at dømmes af Edsvorne, er i de Tilfælde som angaae Gods og Blod, bleven afskaffet. Det er blevet anordnet, at hver Gang Forbrydelser begaaes i Colonierne mod de Private Actier, som besvære Handelen med adskillige Afgifter og Indskrænkninger kan Anklageren, for at erlange saadant straffet, indlevere sin Klage til Admiralitets Retten. Der ved mister Borgeren den Fordeel, at dømmes af en Eedsporen Ret, som er ærlig, befriet fra al Medvirkning, og som bestaaer af hans Medborgere, som boe i Nærheden ved ham: man underkaster ham den bedrøvelige Nødvendighed, at trækkes frem for en eeneste Mand, Kronens Creatur for at dømmes efter Love som befrie Anklagerne for den Forlegenhed at bevise sin Klage, og underkaste den Anklagte den Val=Frihed enten at bevise sin Uskyldighed, eller at tabe sin Ret. For at give denne nye Maade at handle paa desmeere Eftertryk ligesom man var findet, at tage de falske Anklagere i Beskyttelse er videre blevet anordnet, at Dommerens Certificat, at der i Processen vare rimelige Grunde til at giøre Arrest og forfølge Sagen, fritog Anklageren fra igien at indstevnes for den Ret Common Plas, for af samme at erlange Skades og Omkostningers Erstatning. I Kraft af vore Love, skal de Forbrydelser, som begaaes i nogen Deel af de Brittiske Eiendomme, hvor der ere beskikke de lovlige Retter, og hvor Justitzen tilbørlig og ordentlig forvaltes dømmes af en i Nærheden værende Edsvoren Ret. Der ere de Anklagte, og Vidnerne bekiendte, der kan man fastsætte den Troeværdigheds Grad, som de fortiene, og bestemme deres Vidnesbyrds Værdie.